smcproject/ml-wiki-sentences huggingface dataset:
ജീവിക്കാനും സ്വാതന്ത്ര്യമനുഭവിക്കാനും ആത്മസുഖത്തിനുവേണ്ടി പ്രവർത്തിക്കാനുമുള്ള അവകാശങ്ങൾ ഇവയിൽ പ്രധാനമാണ് എല്ലാ ഭരണകൂടങ്ങളുടെയും ന്യായമായ അധികാരങ്ങൾ ഭരണീയരിൽനിന്നു ലഭിക്കുന്നവയാണ് അതിനാൽ സ്വേച്ഛാധിപത്യഭരണത്തെ മറിച്ചിട്ടു ജനസമ്മതമുള്ള ഭരണം സ്ഥാപിക്കാനുള്ള അവകാശം തികച്ചും ന്യായീകരിക്കത്തക്കതാണ്.
ഫിലാഡൽഫിയ കോൺഗ്രസ്സിന്റെ സ്വാതന്ത്ര്യപ്രഖ്യാപനം കോളനികളിലെ 'ദേശസ്നേഹികളിൽ' ആവേശമുളവാക്കി.
ബഞ്ചമിൻ ഫ്രാങ്ക്ളിൻ ഫ്രാൻസിലും ബ്രിട്ടന്റെ മറ്റു ശത്രുരാജ്യങ്ങളിലും എത്തി അമേരിക്കക്കാരുടെ സ്വാതന്ത്ര്യസമരത്തിന് സഹായം അഭ്യർഥിച്ചു.
ഇംഗ്ളീഷുകാരനായ തോമസ് പെയിൻ അമേരിക്കയിൽ വന്ന് അമേരിക്കൻ സ്വാതന്ത്ര്യപ്രക്ഷോഭത്തിൽ സജീവമായി പ്രവർത്തിച്ചു.
രാജാക്കന്മാരുടെ ഭരണാവകാശം ദൈവദത്തമാണെന്നുള്ള വാദത്തെ തോമസ് പെയിൻ പരസ്യമായി ഖണ്ഡിച്ചു.
തുടരെ വിപ്ലവം നടത്തുന്നതു ജനാധിപത്യഭരണത്തിന് നല്ലതാണെന്നുകൂടി തോമസ് ജെഫേഴ്സൺ വാദിച്ചു.
ഒന്നുകിൽ സ്വാതന്ത്ര്യം തരിക, അല്ലെങ്കിൽ മരണം തരിക എന്നുള്ള മുദ്രാവാക്യംകൊണ്ടു പാട്രിക് ഹെന്റി രാജ്യസ്നേഹികളിൽ ആവേശം സൃഷ്ടിച്ചു.
ന്യൂയോർക്കിലെ വിപ്ലവകാരികൾ അവിടെ സ്ഥാപിച്ചിരുന്ന ജോർജ് രാജാവിന്റെ ലോഹപ്രതിമ തകർത്ത് അതിലെ ലോഹംകൊണ്ട് വെടിയുണ്ടകൾ ഉണ്ടാക്കി.
യുദ്ധം ആരംഭിക്കുന്നു Johannes Adam Simon Oertel.
Pulling Down the Statue of King George III, N.Y.C. , ca.
The painting is a romanticised version of the Sons of Liberty destroying the symbol of monarchy following the reading by George Washington of the United States Declaration of Independence to the Continental Army and residents on the New York City commons, July 9th, 1776.
ബ്രിട്ടനിലാകട്ടെ പാർലമെന്റും രാജാവും കോളനികളുടെ സ്വാതന്ത്ര്യപ്രഖ്യാപനത്തെ രാജദ്രോഹമായിട്ടാണ് വീക്ഷിച്ചത്.
അമേരിക്കൻ സ്വാതന്ത്ര്യസമരത്തിൽ കോളനിക്കാരെ ഹ്രസ്വകാലംകൊണ്ടു തന്നെ അടിച്ചമർത്താൻ ബ്രിട്ടീഷുകാർക്കു കഴിയുന്ന സാഹചര്യമാണുണ്ടായിരുന്നത്.
കാരണം സമ്പന്നരായ കോളനിനിവാസികളിൽ പലരും ബ്രിട്ടീഷു ഗവൺമെന്റിനോടു യുദ്ധത്തിലേർപ്പെടുന്നതിനെതിരായിരുന്നു.
അഥവാ എല്ലാ കോളനിക്കാരും ഒത്തൊരുമിച്ചു യുദ്ധത്തിനിറങ്ങിയാൽത്തന്നെയും അവർക്ക് ജനസംഖ്യകൊണ്ടും നാവികശക്തികൊണ്ടും ബ്രിട്ടനോടു കിടപിടിക്കാൻ നിവൃത്തിയില്ലാത്ത സ്ഥിതിയായിരുന്നു.
എന്നാൽ വേണ്ട സമയത്തു വേണ്ടതു ചെയ്യാതെ ബ്രിട്ടൻ അമേരിക്കൻ വിപ്ലവകാരികൾക്കു സംഘടിക്കാനും ശക്തി സംഭരിക്കാനും അവസരം നല്കി.
1776 ജൂൺ 15-ന് ബോസ്റ്റൺ നഗരത്തിനു സമീപത്ത് ബങ്കർഹിൽ എന്ന സ്ഥലത്തുവച്ച് ബ്രിട്ടീഷ് സൈന്യവും കോളനിക്കാരുടെ സൈന്യവും തമ്മിൽ ഏറ്റുമുട്ടി.
ഒടുവിൽ അമേരിക്കക്കാർ പിന്മാറേണ്ടി വന്നു; എങ്കിലും ഈ സംഘട്ടനത്തിൽ വളരെ ബ്രിട്ടീഷ് പട്ടാളക്കാർ മരണമടഞ്ഞു.
1775 ജൂലൈ മുതൽ 1776 മാർച്ച് വരെ ബോസ്റ്റൺ നഗരത്തെ അമേരിക്കൻ സൈന്യം പ്രതിരോധിച്ചു.
ഒടുവിൽ ബ്രിട്ടീഷുകാർക്ക് 1776 മാർച്ച് 17-നു ബോസ്റ്റൺ നഗരം വിട്ടുപോകേണ്ടിവന്നു.
ബോസ്റ്റൺ നഗരം അമേരിക്കക്കാരുടെ അധീനത്തിലായതിനുശേഷം അവരുടെ സേനാനായകനായ ജോർജ് വാഷിംഗ്ടൺ ന്യൂയോർക്കിന്റെ നേരേ തിരിഞ്ഞു.
ബ്രിട്ടീഷ് കരസേനാധിപനായ ജനറൽ വില്യം ഹൗവിന്റെയും (1729-1814) നാവികസേനാധിപനായ അഡ്മിറൽ റിച്ചാർഡ് ഹൗവിന്റെയും (1726-99) നേതൃത്വത്തിൽ ബ്രിട്ടീഷുകാർ ഇതിനെ ചെറുത്തു.
1776 സെപ്തംബർ 15-ന് ന്യൂയോർക്ക് നഗരം ബ്രിട്ടീഷുകാർ വീണ്ടെടുത്തു.
തന്നിമിത്തം വാഷിങ്ടനു ന്യൂയോർക്കിൽനിന്നു വിട്ടുപോകേണ്ടതായും വന്നു.
എന്നാൽ 1776 ഡിസംബർ 26-ന് ട്രെന്റൺ എന്ന സ്ഥലത്തുവച്ചു നടന്ന ഏറ്റുമുട്ടലിൽ വാഷിങ്ടൺ ആയിരം ബ്രിട്ടീഷ് പട്ടാളക്കാരെ തടവുകാരാക്കി.
അതിനെത്തുടർന്ന് 1777 ജനുവരി 3-ന് പ്രിൻസ്ടണിൽവച്ചു നടന്ന യുദ്ധത്തിൽ വാഷിങ്ടൺ ബ്രിട്ടീഷ്കാരുടേമേൽ നിർണായകമായ വിജയം കൈവരിച്ചു.
1777 ഒക്ടോബർ 17-ന് സാരറ്റോഗാ യുദ്ധത്തിൽ ജോൺ ബർഗൊയിൻ (1722-92) എന്ന ബ്രിട്ടീഷ് കരസേനാധിപൻ ആയിരത്തിൽപ്പരം പട്ടാളക്കാരോടുകൂടി അമേരിക്കൻ സൈന്യത്തിനു കീഴടങ്ങി.
സെപ്തംബർ 11-ന് ബ്രാണ്ടിവൈൻ യുദ്ധത്തിൽ ഗ്രീൻ എന്ന സൈന്യാധിപന്റെ നേതൃത്വത്തിലുള്ള അമേരിക്കൻ സൈന്യത്തെ വില്യം ഹൌ പരാജയപ്പെടുത്തി.
സെപ്തംബർ  27-ന് ഫിലാഡൽഫിയ കൈവശപ്പെടുത്തി.
മറ്റു ശക്തികളുടെ ഇടപെടൽ
1777-ലെ സാരറ്റോഗാ യുദ്ധം അമേരിക്കൻ സ്വാതന്ത്ര്യസമരത്തിലെ ഒരു വഴിത്തിരിവിനെ കുറിക്കുന്നു.
സപ്തവത്സരയുദ്ധത്തിൽ‍ പരാജയപ്പെട്ട ഫ്രഞ്ചുകാർ അമേരിക്കൻ കോളനിക്കാരുമായി പരസ്യമായി സഖ്യത്തിലേർപ്പെടുകയും 1778-ൽ ബ്രിട്ടീഷ് ഗവൺമെന്റിനോട് യുദ്ധപ്രഖ്യാപനം നടത്തുകയും ചെയ്തു.
അതുവരെ അമേരിക്കയിൽ ഒതുങ്ങിനിന്നിരുന്ന യുദ്ധം ഒരു ആഗോളയുദ്ധത്തിന്റെ രൂപംപ്രാപിച്ചു.
1779 ജൂണിൽ ഫ്രാൻസിന്റെ പ്രേരണയിൽ സ്പെയിൻ ബ്രിട്ടീഷുകാർക്കെതിരായി യുദ്ധരംഗത്തു പ്രവേശിച്ചു.
ജിബ്രാൾട്ടറും ഫ്ളോറിഡയും ബ്രിട്ടനിൽനിന്നു തിരികെ പിടിച്ചെടുക്കാൻ ഫ്രാൻസ് സ്പെയിനെ സഹായിക്കാമെന്ന വാഗ്ദാനമാണ് സ്പെയിൻ ബ്രിട്ടനോടു യുദ്ധത്തിനിറങ്ങിപ്പുറപ്പെടാൻ കാരണം.
ബ്രിട്ടൻ ഡച്ചു കച്ചവടക്കാരെ അമേരിക്കൻ വാണിജ്യബന്ധത്തിൽനിന്ന് ഒഴിച്ചു നിർത്തി എന്ന കാരണത്താൽ ഹോളണ്ട് ഫ്രഞ്ചുകാരുടെ ഭാഗത്തുചേർന്നു.
നാവികശക്തിയിൽ ബ്രിട്ടന്റെ പുരോഗതിയിൽ അസൂയയും ഭയവുമുണ്ടായിരുന്ന മറ്റു രാഷ്ട്രങ്ങളും ബ്രിട്ടനെതിരായി അണിനിരന്നു.
അമേരിക്കയുമായി യുദ്ധം പൊട്ടിപ്പുറപ്പെട്ടതിനു ശേഷം ബ്രിട്ടീഷ് നാവികോദ്യോഗസ്ഥന്മാർ അമേരിക്കക്കാരുമായി കച്ചവടബന്ധമുള്ള യൂറോപ്യൻ നിഷ്പക്ഷരാജ്യങ്ങളുടെ കപ്പലുകൾ ബലമായി പരിശോധിക്കാനും ചില കപ്പലുകൾ പിടിച്ചെടുക്കാനും തുടങ്ങി.
ഇതിൽ റഷ്യയിലെ ചക്രവർത്തിനിയായ കാതറൈൻ II (1728-96) പ്രതിഷേധിക്കുകയും 1780-ൽ റഷ്യയും സ്വീഡനും ഡെന്മാർക്കും ചേർന്ന് ഇംഗ്ലണ്ടിനെതിരായി ഒരു സായുധനിഷ്പക്ഷതാ (Armed neutrality) സഖ്യം ഉണ്ടാക്കുകയും ചെയ്തു.
പിന്നീട് പ്രഷ്യയും പോർച്ചുഗലും ഇറ്റലിയിലെ 'രണ്ടു സിസിലികൾ‍' എന്ന രാഷ്ട്രവും വിശുദ്ധ റോമാസാമ്രാജ്യവും ഈ സഖ്യത്തിൽ ചേർന്നു.
അങ്ങനെ യൂറോപ്യൻ രാഷ്ട്രങ്ങളെല്ലാംതന്നെ ബ്രിട്ടന്റെ ശത്രുക്കളായിത്തീർന്നു.
എന്നാൽ ഫ്രാൻസും സ്പെയിനും ഹോളണ്ടും മാത്രമേ സജീവമായി യുദ്ധരംഗത്തുണ്ടായുള്ളു.
ഹോളണ്ട് നോർത്ത് സീയിൽ ശല്യമുണ്ടാക്കി.
എന്നാൽ ഫ്രാൻസും സ്പെയിനും ബ്രിട്ടീഷ് സാമ്രാജ്യത്തിന്റെ എല്ലാ ഭാഗങ്ങളിലും തുറന്ന ആക്രമണം നടത്തി.
ഇതുകൂടാതെ ബ്രിട്ടീഷ് ഗവൺമെന്റിന് ബ്രിട്ടീഷ് ദ്വീപുകളിൽനിന്നുള്ള എതിർപ്പിനെയും നേരിടേണ്ടി വന്നു.
അയർലണ്ടിൽ ലഹള ഉണ്ടായതു കൂടാതെ ഇംഗ്ലണ്ടിൽത്തന്നെ വില്യം പിറ്റ്, എഡ്മണ്ട് ബർക്ക്, ചാൾസ് ജെയിംസ് ഫോക്സ് തുടങ്ങിയ നേതാക്കന്മാർ അമേരിക്കയോട് പരസ്യമായി കൂറു കാണിച്ചു.
അമേരിക്കയിലേക്കു കപ്പലും പട്ടാളവും അയയ്ക്കുന്നതോടുകൂടിത്തന്നെ സ്പെയിനിന്റെയും ഫ്രാൻസിന്റെയും ആക്രമണത്തിൽനിന്നു സ്വന്തം രാജ്യത്തിന്റെ തെക്കേ കടൽത്തീരം സംരക്ഷിക്കേണ്ട ഭാരവും ബ്രിട്ടനു വന്നുകൂടി.
അതിലുപരിയായി നോർത്ത് സീയിലും കരിബീയൻ കടലിലും വിദൂരമായ ബംഗാൾ ഉൾക്കടലിലും ഡച്ചുകാരെയും ഫ്രഞ്ചുകാരെയും നേരിടാൻ നാവികസൈന്യത്തെ അയയ്ക്കേണ്ട ബാദ്ധ്യതയും വന്നുചേർന്നു.
ചുരുക്കത്തിൽ ബ്രിട്ടന് 3 ഭൂഖണ്ഡങ്ങളിൽ ഒരേ സമയത്തു യുദ്ധം ചെയ്യേണ്ടി വന്നു.
1779-ൽ ഫ്രഞ്ച്-സ്പാനിഷ് നാവികസേന ബ്രിട്ടനെ ആക്രമിക്കുമെന്നു ഭീഷണിപ്പെടുത്തി.
മെഡിറ്ററേനിയനിലെ ബ്രിട്ടീഷ് സാമ്രാജ്യപ്രദേശങ്ങളെ സ്പെയിനും ഫ്രാൻസും കൂട്ടായി ആക്രമിക്കുകയും മിനോർക്ക ദ്വീപ് കൈവശപ്പെടുത്തുകയും ചെയ്തു.
ജിബ്രാൾട്ടറിലെ ബ്രിട്ടീഷ് സൈന്യം ശത്രുക്കളെ തോല്പിച്ചതിനാൽ ജിബ്രാൾട്ടർ തുറമുഖം ബ്രിട്ടനു നഷ്ടപ്പെട്ടില്ല.
ബ്രിട്ടന്റെ കീഴടങ്ങൽ
വടക്കേ അമേരിക്കയിൽ കോളനിക്കാർ ഫ്രഞ്ചു യുദ്ധക്കപ്പലുകളുടെയും ഫ്രഞ്ചു കരസേനയുടെയും സഹായത്തോടുകൂടി ബ്രിട്ടീഷ് സൈന്യത്തിന്റെമേൽ നിർണായകമായ വിജയം നേടി.
വാഷിങ്ടന്റെ നേതൃത്വത്തിലുള്ള അമേരിക്കൻ സൈന്യവും മാർക്യൂസ് ദെ ലാഫീറ്റിന്റെ നേതൃത്വത്തിലുള്ള ഫ്രഞ്ചു സൈന്യവും ഫ്രഞ്ചു നാവികസേനയുംകൂടി ബ്രിട്ടീഷ് സേനാനായകനായ കോൺവാലിസ് പ്രഭുവിനെ വെർജീനിയയിലെ യോർക്ക്ടൗണിൽവച്ച് എല്ലാ വശങ്ങളിൽനിന്നും വളഞ്ഞു.
1781 ഒക്ടോബർ 19-ന് 7,000 പട്ടാളക്കാരോടുകൂടി കോൺവാലിസ് കീഴടങ്ങി.
യൂറോപ്പിലും വെസ്റ്റ് ഇൻഡീസിലും ഏഷ്യയിലും ശത്രുക്കളെ നേരിടുന്നതിനായി സൈന്യങ്ങളെ നിർത്താൻ നിർബന്ധിതയായ ബ്രിട്ടന് അമേരിക്കയിലേക്ക് കൂടുതൽ സൈന്യങ്ങളെ അയയ്ക്കാൻ നിർവാഹമില്ലാത്ത സ്ഥിതി വന്നു.
യുദ്ധത്തിലെ എല്ലാ സമരമുഖങ്ങളിലും ഒറ്റയ്ക്കു ശത്രുക്കളെ നേരിടേണ്ടി വന്ന ബ്രിട്ടൻ തളർന്നു.
1783 സെപ്തംബർ 3-ന് ബ്രിട്ടൻ പാരിസിൽ വച്ച്  അമേരിക്കൻ കോളനികളുമായി സമാധാനക്കരാർ ഒപ്പുവച്ചു; ഫ്രാൻസും സ്പെയിനുമായി മറ്റൊരു സമാധാനക്കരാർ വേഴ്സയിലിൽ (Versailles) വച്ചും.
അതോടെ അമേരിക്കൻ സ്വാതന്ത്ര്യസമരം അവസാനിച്ചു.
സമാധാനസ്ഥാപനം
പാരിസ് ഉടമ്പടിയിലെ പ്രധാനവ്യവസ്ഥകൾ താഴെ പറയുന്നവയായിരുന്നു: ബ്രിട്ടനോടു യുദ്ധം ചെയ്ത 13 കോളനികളും കൂട്ടിച്ചേർത്തു രൂപവത്കൃതമായ യുണൈറ്റഡ് സ്റ്റേറ്റ്സ് ഒഫ് അമേരിക്ക (U.S.A) എന്ന സ്വതന്ത്രരാഷ്ട്രത്തിന് അംഗീകാരം നല്കി.
ഈ രാഷ്ട്രത്തിന്റെ വടക്കേ അതിർത്തി കാനഡയും അതിനു സമീപമുള്ള വൻതടാകങ്ങളും കിഴക്കേ അതിർത്തി അത്ലാന്തിക് സമുദ്രവും പടിഞ്ഞാറേ അതിർത്തി മിസിസിപ്പി നദിയുമായി നിർണയിച്ചു; ന്യൂഫൗണ്ട്ലണ്ടിലെ മത്സ്യബന്ധനകേന്ദ്രങ്ങളിൽ യു.എസ്സിനുള്ള പരിപൂർണാവകാശം അംഗീകരിക്കപ്പെട്ടു; മിസിസിപ്പി നദിയിൽ ബ്രിട്ടനും യു.എസ്സിനും തുല്യമായ സഞ്ചാരസ്വാതന്ത്ര്യം അനുവദിക്കപ്പെട്ടു.
അമേരിക്കൻ സ്വാതന്ത്ര്യസമരത്തിൽ ബ്രിട്ടൻ പരാജയപ്പെടാനിടയായ കാരണങ്ങൾ പലതാണ്.
സ്വന്തം നാട്ടിൽനിന്ന് അനേകായിരം കിലോമീറ്റരുകൾ ദൂരെ നടന്ന യുദ്ധമായതുകൊണ്ടുള്ള വൈഷമ്യത്തിനു പുറമേ ഭൂമിശാസ്ത്രപരമായി ബ്രിട്ടന് പല പ്രതികൂല സാഹചര്യങ്ങളെയും അഭിമുഖീകരിക്കേണ്ടി വന്നു.
കാടും മലയും നിറഞ്ഞ യുദ്ധരംഗങ്ങൾ അമേരിക്കക്കാർക്കു സുപരിചിതമായിരുന്നു.
നേരെമറിച്ചു ബ്രിട്ടീഷു സൈന്യങ്ങൾക്ക് അപരിചിതവും.
കൂടാതെ ഫ്രഞ്ചുകാരുടെ സാമ്പത്തികസഹായം അമേരിക്കക്കാർക്ക് ഒരു വലിയ രക്ഷാകവചമായിത്തീർന്നു.
അമേരിക്കൻ രാജ്യസ്നേഹികളുടെ ധീരോദാത്തതയും ത്യാഗസന്നദ്ധതയും അവരുടെ നേതാക്കന്മാരുടെ വ്യക്തിമാഹാത്മ്യവും അമേരിക്കൻ വിജയത്തിന്റെ നിർണായകഘടകങ്ങളായിരുന്നു.
ജോർജ് വാഷിങ്ടന്റെ സ്വഭാവശുദ്ധിയും ത്യാഗബുദ്ധിയുമാണ് അമേരിക്കക്കാരുടെ വിജയത്തിന് ഏറ്റവും സഹായകമായിരുന്നതെന്ന് ബ്രിട്ടീഷ് ചരിത്രകാരനായ ഡബ്ലിയു.
എച്ച്. ലെക്കി അഭിപ്രായപ്പെട്ടിട്ടുണ്ട്.
പുതു രാഷ്ട്ര പിറവി
അമേരിക്കൻ സ്വാതന്ത്യ്രസമരത്തിന്റെ ഫലങ്ങൾ വിവിധങ്ങളും ദൂരവ്യാപകങ്ങളുമായിരുന്നു.
അമേരിക്കൻ കോളനികൾക്കു പരിപൂർണ രാഷ്ട്രീയസ്വാതന്ത്ര്യം ലഭിച്ചു.
13 കോളനികളും ഒത്തുചേർന്ന് യുണൈറ്റഡ് സ്റ്റേറ്റ്സ് എന്ന സ്വതന്ത്ര ഫെഡറൽ രാഷ്ട്രത്തിനു രൂപം നല്കി.
സ്വാതന്ത്യ്രസമരത്തിൽ കോളനികൾ വിജയിച്ചത് രാജകീയ സ്വേച്ഛാധിപത്യത്തിനും പ്രഭുക്കന്മാരുടെ മേധാവിത്വത്തിനും കനത്ത ആഘാതമായിരുന്നു.
രാജാധികാരം ദൈവദത്തമാണെന്നുള്ള തത്ത്വത്തിന്റെ തകർച്ചയ്ക്ക് അമേരിക്കൻ സ്വാതന്ത്ര്യസമരം വളരെയേറെ സഹായിച്ചു.
ഇംഗ്ലണ്ടിൽ 17-ആം ശതകത്തിലുണ്ടായ പ്യൂരിറ്റൻ വിപ്ലവത്തിന്റെയും 1688-ലെ 'രക്തരഹിത' വിപ്ളവത്തിന്റെയും സ്വാഭാവികമായ പരിസമാപ്തിയാണ് അമേരിക്കൻ വിപ്ലവത്തിൽ കാണാൻ കഴിയുന്നത്.
ഈ വിപ്ലവം രാജാവിനെ മാത്രമല്ല, രാജസ്ഥാനത്തെയും നശിപ്പിക്കുകയും ജനാധിപത്യവാഴ്ച സാക്ഷാത്കരിക്കുകയും ചെയ്തു.
അമേരിക്കൻ വിപ്ളവത്തിന്റെ വിജയം ജനാധിപത്യത്തിന്റെയും ദേശീയ സ്വയംനിർണയാവകാശത്തിന്റെയും വിജയമായിരുന്നു.
അമേരിക്കൻ സ്വാതന്ത്യ്രസമരം ഫ്രഞ്ചുവിപ്ലവത്തിനു വഴിതെളിച്ചു.
യുദ്ധത്തിൽ സജീവമായി പങ്കെടുത്തതുകൊണ്ടു സാമ്പത്തികമായും സൈനികമായും ഭീമമായ നഷ്ടം ഫ്രഞ്ചു ഗവൺമെന്റിനു സഹിക്കേണ്ടി വന്നു.
തന്നിമിത്തം ഫ്രഞ്ചു ഗവൺമെന്റിന്റെ ഖജനാവ് ശോഷിക്കുകയും അത് ഫ്രഞ്ചുരാജാധികാരത്തിന്റെ പതനത്തിനു വഴിതെളിക്കുകയും ചെയ്തു.
ഫ്രഞ്ചു വിപ്ലവകാരികൾക്ക് അമേരിക്കൻ സ്വാതന്ത്ര്യസമരം നല്കിയ പ്രചോദനമാണ് അവരിൽ വിപ്ലവത്തിന് ഏറ്റവുമധികം ആവേശമുളവാക്കിയത്.
ബ്രിട്ടീഷ് രാജാധികാരം തകർക്കാൻ അമേരിക്കക്കാരെ സഹായിച്ച ഫ്രഞ്ചുകാർ അവരുടെ സ്വന്തം രാജാവിന്റെ നേർക്കു വിപ്ലവത്തിനു പുറപ്പെട്ടതു സ്വഭാവികമായ ഒരു പരിണതിയായിരുന്നു.
അമേരിക്കൻ സ്വാതന്ത്ര്യസമരത്തിന്റെ പ്രത്യാഘാതങ്ങളായി 19ആം ശതകത്തിൽ ലാറ്റിൻ അമേരിക്കയിൽ വിദേശാധിപത്യത്തിൽനിന്നു വിമോചനം ലഭിക്കാൻ പല രാഷ്ട്രങ്ങളിലും വിപ്ലവം പൊട്ടിപ്പുറപ്പെട്ടു.
സൈമൺ ബൊളിവറുടെയും സാൻ മാർട്ടിന്റെയും മറ്റും നേതൃത്വത്തിൽ തെ.
അമേരിക്കൻ കോളനികളിലെ ജനങ്ങൾ സ്പാനിഷ് സാമ്രാജ്യ മേധാവിത്വത്തിനെതിരായി നടത്തിയ വിമോചനസമരങ്ങൾക്ക് അമേരിക്കൻ സ്വാതന്ത്ര്യസമരം നല്കിയ മാതൃകയാണു പ്രചോദനം നല്കിയത്.
സമത്വം , സ്വാതന്ത്ര്യം' , ജനാധിപത്യം എന്നിങ്ങനെ അമേരിക്കൻ സ്വാതന്ത്ര്യസമരം ഉയർത്തിപ്പിടിച്ച മഹത്തായ ആദർശങ്ങൾ അമേരിക്കൻ ഭൂഖണ്ഡത്തിൽ മാത്രമല്ല, യൂറോപ്പിലും ഏഷ്യയിലും ആഫ്രിക്കയിലും വ്യാപിച്ച് അവിടെയെല്ലാം ജനകീയ വിപ്ലവങ്ങൾക്കു പ്രേരണ നല്കി.
ഇന്ത്യൻ സ്വാതന്ത്ര്യസമരത്തിനു തന്നെ അമേരിക്കൻ സ്വാതന്ത്ര്യസമരത്തിലെ ആശയങ്ങൾ ആവേശം നല്കിയിട്ടുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ സ്വാതന്ത്ര്യസമരം അമേരിക്കൻ സ്വാതന്ത്ര്യസമരം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമേരിക്കൻ ഹസിൽ ഇംഗ്ലീഷ് വിലാസം https://ml.wikipedia.org/wiki/American_Hustle
ഒരു എഫ്.ബി.ഐ ദൗത്യത്തെ ആധാരമാക്കി 2013-ൽ പുറത്തിറങ്ങിയ ഒരു ഹോളിവുഡ് ചലച്ചിത്രമാണ് അമേരിക്കൻ ഹസ്ൽ .
ഡേവിഡ് ഒ. റസ്സൽ , എറിക് വാറൻ സിംഗർ എന്നിവരുടെ തിരക്കഥയിൽ ഡേവിഡ് ഒ. റസ്സൽ സംവിധാനം ചെയ്ത ഈ ചിത്രത്തിൽ ക്രിസ്റ്റ്യൻ ബെയ്ൽ , ഏമി ആഡംസ് , ബ്രാഡ്‌ലി കൂപ്പർ , ജെന്നിഫർ ലോറൻസ് തുടങ്ങിയവർ പ്രധാനവേഷങ്ങളിലഭിനയിച്ചു.
2013 മാർച്ച് 8-ന് ചിത്രീകരണമാരംഭിച്ച അമേരിക്കൻ ഹസ്ൽ 2013 ഡിസംബർ 2-ന് തീയറ്ററുകളിലെത്തി.
ബോക്സ് ഓഫീസ് വിജയവും നിരൂപകപ്രശംസയും ഒരു പോലെ നേടിയ ഈ ചിത്രം 3 ഗോൾഡൻ ഗ്ലോബ് പുരസ്ക്കാരങ്ങളും 10 ബാഫ്റ്റ പുരസ്ക്കാരങ്ങളും മികച്ച ചിത്രത്തിനുള്ള സ്ക്രീൻ ആക്റ്റേഴ്സ് ഗിൽഡ് പുരസ്ക്കാരവും നേടി .
മികച്ച സഹനടിക്കുള്ളതടക്കം(ജെന്നിഫർ ലോറൻസ്) മൂന്ന് ബാഫ്റ്റ പുരസ്ക്കാരങ്ങളും ഈ ചിത്രത്തിന് ലഭിച്ചു .
കൂടാതെ 10 അക്കാഡമി അവാർഡ് നാമനിർദ്ദേശങ്ങളും ഈ ചിത്രത്തിന് ലഭിച്ചു .
അഭിനേതാക്കളും കഥാപാത്രങ്ങളും അഭിനേതാവ് കഥാപാത്രം ക്രിസ്റ്റ്യൻ ബെയ്ൽ ഇർവിങ്ങ് റോസൻഫീൽഡ്, തട്ടിപ്പുകാരൻ ബ്രാഡ്‌ലി കൂപ്പർ റിച്ചാർഡ് ഡിമാസോ, എഫ്.ബി.ഐ ഏജന്റ് ഏമി ആഡംസ് സിഡ്നി പ്രോസ്സർ, റോസൻഫീൽഡിന്റെ കൂട്ടാളി ജെന്നിഫർ ലോറൻസ് റോസലിൻ റോസൻഫീൽഡ്, റോസൻഫീൽഡിന്റെ ഭാര്യ ജെറെമി റെന്നെർ കാർമൈൻ പൊലീറ്റോ, മേയർ ലൂയിസ് സി.കെ സ്റ്റോറാർഡ് തോർസൺ ജാക്ക് ഹൂസ്റ്റൺ പീറ്റ് മ്യൂസെയ്ൻ ഇതിവൃത്തം
വാക്ചാതുര്യം കൈമുതലായുള്ള ഒരു തട്ടിപ്പുകാരനാണ് ഇർവിങ്ങ് റോസൻഫീൽഡ് (ക്രിസ്റ്റ്യൻ ബെയ്ൽ).
‘ലേഡി എഡിത്ത് ഗ്രീൻസ്ലി’ എന്ന പേരിൽ ഒരു ബ്രിട്ടീഷ് പഭ്വിയായി അഭിനയിക്കുന്ന സിഡ്നി പ്രോസ്സർ (ഏമി ആഡംസ്)  ആണ് റോസൻഫീൽഡിന്റെ കൂട്ടാളി.
ഒരു ലോൺ തട്ടിപ്പ് ശ്രമത്തിനിടെ ഇരുവരും റിച്ചാർഡ് ഡിമാസോ(ബ്രാഡ്‌ലി കൂപ്പർ) എന്ന എഫ്.ബി.ഐ ഏജന്റിന്റെ പിടിയിലകപ്പെടുന്നു.
ഇരുവരെയും   ഉപയോഗിച്ച് ന്യൂജഴ്സിയിലെ അഴിമതിക്കാരനായ മേയർ കാർമൈൻ പൊലീറ്റോയേയും അധോലോകനായകന്മാരെയും കുടുക്കുവാൻ ഡിമാസോ ഒരു വലിയ പദ്ധതി ആവിഷ്കരിക്കുന്നു.
റോസൻഫീൽഡിന് ഗത്യന്തരമില്ലാതെ ഇതിനു കൂട്ടുനിൽക്കേണ്ടി വരുന്നു.
മാഫിയ തലവൻ വിക്റ്റർ റ്റെലേജിയൊ( റോബർട്ട് ഡിനീറോ ), റോസൻഫീൽഡിന്റെ ഭാര്യ റോസലിൻ തുടങ്ങിയവരുടെ കടന്നുവരവോടെ കാര്യങ്ങൾ സങ്കീർണ്ണമാകുന്നു.
അതിരുകടന്ന ആത്മവിശ്വാസത്തോടെ തന്റെ മേലധികാരിയുടെ മുന്നറിയിപ്പുംമവഗണിച്ച് നീങ്ങിയ ഡിമാസോയുടെ കൈപ്പിടിയിലൊതുങ്ങാതെ സംഭവങ്ങൾ കുഴഞ്ഞുമറിയുന്നു.
‘അമേരിക്കൻ ബുൾഷിറ്റ്’ എന്ന പേരിലാണ്  എറിക് സിംഗർ ഇതിന്റെ തിരക്കഥ തയ്യാറാക്കിയത്.
ആദ്യം സംവിധായകനായി  പരിഗണിക്കപ്പെട്ടത് ബെൻ ആഫ്ലെക്ക് ആയിരുന്നു.
ഒടുവിൽ ഡേവിഡ് ഒ. റസ്സൽ സംവിധായകനായി  തീരുമാനിക്കപ്പെട്ടു.
റസ്സൽ ഇതിലെ കഥാപാത്രങ്ങളെ അവരുടെ യഥാർത്ഥ ജീവിതത്തിലെ മാതൃകകളുടെ കാരിക്കേച്ചർ രൂപങ്ങളാക്കി തിരക്കഥ മാറ്റിയെഴുതുകയുണ്ടായി.
2013 മാർച്ച് 8-ന് ആരംഭിച്ച ചിത്രീകരണം 2013 മേയിൽ അവസാനിച്ചു.
ബോസ്റ്റൺ , മസ്സാചുസെറ്റ്സ് , ന്യൂയോർക്ക് തുടങ്ങിയ സ്ഥലങ്ങളായിരുന്നു ചിത്രീകരണം.
ബോസ്റ്റൺ സ്ഫോടനത്തെ തുടർന്ന് ചിത്രീകരണം  നിർത്തി വയ്ക്കേണ്ടതായി വന്നിരുന്നു .
2013 ജൂലൈ 31-ന് ഡേവിഡ് ഒ. റസ്സൽ ഇതിന്റെ ടീസർ ട്രെയ്‌ലർ പ്രകാശനം ചെയ്തു .
തീയട്രിക്കൽ ട്രെയ്‌ലർ പുറത്തിറങ്ങിയത് ഒക്റ്റോബർ 9-നാണ് .
2013 ഡിസംബർ 20-ന് അമേരിക്കയിൽ ഈ ചിത്രം രാജ്യവ്യാപകമായി റിലീസ് ചെയ്യപ്പെട്ടു .
അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് American Hustle ഇന്റർനെറ്റ് മൂവി ഡാറ്റാബേസിൽ അമേരിക്കൻ ഹസ്ൽ, ഹിസ്റ്ററി വേഴ്സസ് ഹോളിവുഡ് റോട്ടൻ ടൊമാറ്റോസിൽ നിന്ന് അമേരിക്കൻ ഹസിൽ
അമേരിഗോ വെസ്പുസി ഇംഗ്ലീഷ് വിലാസം https://ml.wikipedia.org/wiki/Amerigo_Vespucci
അമേരിഗോ വെസ്പുസി (/vɛˈspuːtʃi/; Italian: [ameˈriːɡo vesˈputtʃi]; മാർച്ച് 9, 1454 - ഫെബ്രുവരി 22, 1512) ഒരു ഇറ്റാലിയൻ പര്യവേഷകനും, ധനസഹായകനും, നാവിഗേറ്ററും, കാർട്ടോഗ്രാഫറുമായിരുന്നു.
റിപ്പബ്ലിക്ക് ഓഫ് ഫ്ലോറൻസിൽ ജനിച്ച അദ്ദേഹം 1505-ൽ ക്രൗൺ ഓഫ് കാസ്റ്റിലിലിലെ സ്വാഭാവിക പൗരനായിത്തീർന്നു.
കൊളംബസിന്റെ യാത്രകളിൽ നിന്ന് ആദ്യം ഏഷ്യയിലെ കിഴക്കൻ മേഖലകളെ പ്രതിനിധാനം ചെയ്യാതിരുന്നത് ബ്രസീലും വെസ്റ്റ് ഇൻഡീസും ആണെന്ന് വെസ്പൂക്സി 1502- ൽ ആദ്യമായി വിശദീകരിച്ചു.
അതിനുപകരം പഴയലോകത്തെ ആളുകളെക്കുറിച്ച് അജ്ഞാതമായ മറ്റൊരു ലാൻഡ്മാസ് രൂപീകരിച്ചിരുന്നു.
"അമേരിക്ക"യെ പുതിയ ലോകമെന്നാണ് വ്യാഖ്യാനമായി പറഞ്ഞിരുന്നത്.
അമേരിക്കസ് എന്ന പദത്തിൽ നിന്നാണ് അമേരിക്ക എന്ന പേർ ലഭിച്ചത്.
വെസ്പുസിയുടെ ആദ്യനാമത്തിന്റെ ലാറ്റിൻ പതിപ്പ് ആണിത് .
കൂടുതൽ വായനയ്ക്ക് Arciniegas, German (1955) Amerigo and the New World: The Life Times of Amerigo Vespucci .
1955 English translation by Harriet de Onís.
First edition published in Spanish in 1952 as Amerigo y el Nuevo Mundo , Mexico: Hermes.
Fernández-Armesto, Felipe (2007) Amerigo: The Man Who Gave his Name to America .
Formisano, Luciano (1992) Letters from a New World: Amerigo Vespucci's Discovery of America .
New York: Marsilio.
Magnaghi, Alberto (1924) Amerigo Vespucci: Studio critico, con speciale riguardo ad una nuova valutazione delle fonti e con documenti inediti tratti dal Codice Vaglienti , 2 vols, 1926 (2nd.) ed.
, Rome: Treves Markham, Clements R., ed.
(1894) The Letters of Amerigo Vespucci, and Other Documents Illustrative of His Career .
Hakluyt Society .
(Reissued by Cambridge University Press , 2010. ISBN 978-1-108-01286-7 ) Pohl, Frederick J. (1944) Amerigo Vespucci: Pilot Major .
Ober, Frederick A. (1907) Heroes of American History: Amerigo Vespucci New York: Harper Brothers Schulz, Norbert Amerigo Vespucci, Mundus Novus (mit Zweittexten) .
M.M.O., Verlag zur Förderung des Mittel- und Neulat (Vivarium (Series neolatina, Band II)) ISBN 978-3-9811144-2-3 Ray, Kurt (2003) Amerigo Vespucci: Italian Explorer of the Americas , The Rosen Publishing Group, 2003 ISBN 0-8239-3615-5 .
Amerigo Vespucci (Charles Lester Edwards, Amerigo Vespucci) [2009] Viartis ISBN 978-1-906421-02-1 അവലംബം ബാഹ്യ ലിങ്കുകൾ Wikimedia Commons has media related to Amerigo Vespucci .
Wikisource has the text of the 1900 Appletons' Cyclopædia of American Biography article Amerigo Vespucci .
Canaday, James A. The Life of Amerigo Vespucci Amerigo Vespucci എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about അമേരിഗോ വെസ്പുസി at Internet Archive Vespucci, Amerigo.
"Account of His First Voyage 1497 (Letter to Pier Soderini, Gonfalonier of the Republic of Florence)" Archived 2014-08-14 at the Wayback Machine .
Internet Modern History Sourcebook-Fordham University (U.S.) Archived 2014-11-05 at the Wayback Machine .
Mason, Wyatt, 'I am America. (And So?)' The New York Times , December 12, 2007.
Martin Waldseemüller, Franz Wieser (Ritter von), Edward Burke (trans), The Cosmographiæ Introductio of Martin Waldseemüller in facsimile: followed by the Four voyages of Amerigo Vespucci , The United States Catholic Historical Society, 1908.
1507 Waldseemüller Map from the US Library of Congress TOPS Lecture at Library of Congress, Drs. France and Easton World Digital Library presentation of the 1507 Waldseemüller Map in the Library of Congress .
This is the only known surviving copy of the wall map edition of which it is believed 1,000 copies were printed.
Four originals of the 1507 globe gore map are in existence in Germany, UK and US.
Online Galleries, History of Science Collections, University of Oklahoma Libraries High resolution images of works by and/or portraits of Amerigo Vespucci in .jpg and .tiff format.
Soderini Letters in Giovanni Battista Ramusio, Primo Volume delle Nauigationi et Viaggi, Venetia, 1550, fol.138-140.
അമേലിയ ഓപ്പി ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
അമേലിയ ഓപ്പി (മുമ്പ്, ആൽഡർസൺ, ജീവിതകാലം: 12 നവംബർ 1769 – 2 ഡിസംബർ 1853), ഒരു ഇംഗ്ലീഷ് ഗ്രന്ഥകാരിയായിരുന്നു.
പത്തൊമ്പതാം നൂറ്റാണ്ടിലെ റൊമാൻറിക് നോവൽ രചയിതാക്കളിൽ പ്രമുഖയായിരുന്നു അവർ.
ഇംഗ്ലണ്ടിലെ നോർവിച്ചിൽ അടിമത്ത വ്യവസ്ഥിതക്കെതിരെയും അവർ ശബ്ദമുയർത്തിയിരുന്നു.
അമേലിയ ആൽഡർസൺ എന്ന പേരിൽ ഒരു ഭിഷഗ്വരനായ ജയിംസ് ആൽഡർസണിൻറെയും പത്നി അമേലിയ ബ്രിഗ്ഗ്‍സിൻറെയും പുത്രിയായി ഇംഗ്ലണ്ടിലെ നോർവിച്ചിൽ ജനിച്ചു.
പ്രധാന സാഹിത്യഗ്രന്ഥങ്ങൾ
നോവലുകളും കഥകളും ഡേഞ്ചേർസ്  ഓഫ് കൊക്വെട്രി.
(published anonymously) 1790 ദ ഫാദർ ആന്റ് ഡോട്ടർ.
1801 അഡലൈൻ മോവ്ബ്രെ.
1804 സിമ്പിൾ ടെയിൽസ്.
1806 ടെമ്പർ  1812 ഫസ്റ്റ് ചാപ്റ്റർ ഓഫ് ആക്സിഡന്റ്സ്.
1813 ടെയിൽസ് ഓഫ് റീയൽ ലൈഫ്.
1813 വാലന്റൈൻസ്  ഈവ്.
1816 ന്യൂ ടെയിൽസ്.
1818 ടെയിൽസ് ഓഫ് ദ ഹാർട്ട്.
1820 മഡെലൈൻ.
1822 ഇല്ല്യുസ്ട്രേഷൻസ് ഓഫ് ലൈയിംഗ്.
1824 ടെയിൽസ് ഓഫ് ദ പെമ്പെർട്ടൻ ഫാമിലി ഫോർ ചിൽഡ്രൺ.
1825 ദ ലാസ്റ്റ് വോയേജ്.
1828 ഡിട്രാക്ഷൻ ഡിസ്പ്ലേയ്ഡ്.
1828 മിസെല്ലേനിയസ് ടെയിൽസ്.
(12 Vols.) 1845-7
ജീവചരിത്രങ്ങൾ മെമയർ ഓഫ് ജോൺ ഓപീ.
1809 സ്കെച്ച് ഓഫ് മിസിസ് റോബർട്സ്.
1814 Illustration from  the poetry book: The Black Man's Lament, Or, How to Make Sugar by Amelia Opie.
(London, 1826)
കവിതകൾ മെയ്ഡ് ഓഫ് കോറിൻത്.
1801 എലെജി ടു ദ മെമ്മറി ഓഫ് ദ ഡ്യൂക് ഓഫ് ബെഡ്ഫോർഡ്.
1802 പോയംസ്.
1802 ലൈൻസ് ടു ജനറൽ കോസ്ക്യൂസ്കോ.
1803 സോംഗ് ടു സ്റ്റെല്ല.
1803 ദ വാരിയേർസ് റിട്ടേൺ ആന്റ് അദർ പോയംസ്.
1808 ദ ബ്ലാക്ക് മാൻസ് ലാമന്റ്.
1826 ലെയ്സ് ഫോർ ദ ഡെഡ്.
പലവക റികളക്ഷൻസ് ഓഫ് ഡേസ് ഇൻ ഹോളണ്ട്.
1840 റികളക്ഷൻസ് ഓഫ് എ വിസിറ്റ് ടു പാരിസ് ഇൻ 1802.
1831-1832.
അമേരിക്കൻ സ്റ്റാഫ്ഫൊർഡ്ഷൈർ ടെറിയർ
അമേരിക്കൻ സ്റ്റാഫ്ഫൊർഡ്ഷൈർ ടെറിയർ എന്ന ഇനം  യു.എസ്സിൽ ഉൽഭവിച്ച സാമാന്യ വലിപ്പമുള്ള ടെറിയർ നായ വർഗ്ഗമാണ്.
വളരെ ഉൽസാഹഭരിതരും ശ്രദ്ധാലുക്കളൂം ആയ ഈ കൂട്ടർ അസാമാന്യ ധൈര്യശാലികലാണ്.
ഉറച്ച മാംസപേശികൾ ഇവരുടേ പ്രത്യേകതയാണ്.
യജമാനനോട് വളരെ കൂറൂള്ളവരാണ് ഇവർ.
ആ കാലങ്ങളിൾ നിലനിന്നിരുന്ന പോരുകളിൽ പ്രധാനപെട്ട ഒന്നായിരുന്നു നായ്പോരു.
ഇതിനായി അധികമായും ഉപയോഗിച്ചു വന്നതു ഇത്തരം നായ്ക്കളേയാണ്.
എപ്പൊഴും ഊർജ്ജസ്വലരായിരിക്കുന്ന ഇവർ തന്റെ യജമാനന്റെ കുടൂംബത്തിന്റെ സുരക്ഷ ഉറപ്പാക്കാൻ ശ്രമിക്കുന്നു.
ഉയർന്ന രോഗ പ്രതിരോധശേഷി, ഉറച്ച മാംസപേശികൾ എന്നിവ ഇവയുടെ പ്രത്യേകതയാണ്..
ആയുർദൈർഘ്യം  13 വർഷം വരെ.
അമേരിക്കൻ സൊസൈറ്റി ഫോർ റീപ്രൊഡക്റ്റീവ് മെഡിസിൻ ഇംഗ്ലീഷ് വിലാസം https://ml.wikipedia.org/wiki/American_Society_for_Reproductive_Medicine
റീപ്രൊഡക്റ്റീവ് മെഡിസിൻ മേഖലയിലെ പരിശീലനവും പുരോഗതിയും ലക്ഷ്യമിടുന്ന ഒരു ലാഭേച്ഛയില്ലാതെ പ്രവർത്തിക്കുന്ന ബഹുമുഖ സ്ഥാപനമാണ് അമേരിക്കൻ സൊസൈറ്റി ഫോർ അമേരിക്കൻ സൊസൈറ്റി ഫോർ റീപ്രൊഡക്റ്റീവ് മെഡിസിൻ ( എഎസ്ആർഎം ).
സൊസൈറ്റിയുടെ ആസ്ഥാനം വാഷിംഗ്ടൺ ഡിസിയിലും അഡ്മിനിസ്ട്രേറ്റീവ് ഓഫീസ് അലബാമയിലെ ബിർമിംഗ്ഹാമിലും ആണ്.
ചരിത്രവും പ്രവർത്തനങ്ങളും
1944-ൽ ചിക്കാഗോയിൽ കണ്ടുമുട്ടിയ ഒരു ചെറിയ കൂട്ടം ഫെർട്ടിലിറ്റി വിദഗ്ധരാൽ സ്ഥാപിതമായ ഈ സംഘടനയുടെ ആദ്യ നാമം അമേരിക്കൻ സൊസൈറ്റി ഫോർ സ്റ്റഡി ഓഫ് സ്റ്റഡിലിറ്റി എന്നും പിന്നീട് അമേരിക്കൻ ഫെർട്ടിലിറ്റി സൊസൈറ്റി (AFS) എന്നും ആയിരുന്നു.
പ്രാഥമികമായി ഒരു അമേരിക്കൻ സംഘടനയാണെങ്കിലും, 2020-ലെ കണക്കനുസരിച്ച് 100 ൽ അധികം രാജ്യങ്ങളിൽ നിന്നുള്ള അംഗങ്ങൾ ഇതിന് ഉണ്ടായിരുന്നു.
സൊസൈറ്റി വാർഷിക ശാസ്ത്ര കോൺഗ്രസും കോഴ്സുകൾ, സെമിനാറുകൾ, വർക്ക്ഷോപ്പുകൾ, പ്രസിദ്ധീകരണങ്ങൾ എന്നിവയും നടത്തുന്നു.
പ്രത്യേക താൽപ്പര്യ ഗ്രൂപ്പുകൾ റീപ്രൊഡക്റ്റീവ് മെഡിസിൻ വിഷയങ്ങളുടെ ഒരു ശ്രേണിയിൽ ശ്രദ്ധ കേന്ദ്രീകരിക്കുന്നു.
എഎസ്ആർഎം-ന് ധാർമ്മിക വിഷയങ്ങളിൽ മാർഗ്ഗനിർദ്ദേശം നൽകുന്ന ഒരു എത്തിക്സ് കമ്മിറ്റി ഉണ്ട്.
എഎസ്ആർഎം പ്രാക്ടീസ് കമ്മിറ്റി ക്ലിനിക്കൽ മാർഗ്ഗനിർദ്ദേശങ്ങളും റിപ്പോർട്ടുകളും നൽകുന്നു.
ലോകാരോഗ്യ സംഘടനയുടെ NSA നില
2014 മെയ് മാസത്തിൽ, എഎസ്ആർഎം ലോകാരോഗ്യ സംഘടനയുടെ (WHO) ഒരു നോൺ-സ്റ്റേറ്റ് ആക്ടർ (NSA) ആയി മാറി.
എഎസ്ആർഎം ന്റെ പ്രസിദ്ധീകരണങ്ങളിൽ ഇവ ഉൾപ്പെടുന്നു: ഫെർട്ടിലിറ്റി ആൻഡ്‌ സ്റ്റെറിലിറ്റി - അമേരിക്കൻ സൊസൈറ്റി ഫോർ റീപ്രൊഡക്റ്റീവ് മെഡിസിൻ, സൊസൈറ്റി ഫോർ റിപ്രൊഡക്റ്റീവ് എൻഡോക്രൈനോളജി ആൻഡ് ഇൻഫെർട്ടിലിറ്റി എന്നിവയുടെ പിയർ റിവ്യൂഡ് പ്രതിമാസ ഔദ്യോഗിക പ്രസിദ്ധീകരണം  ആൻഡ്രോളജി സൊസൈറ്റി.
ജേണൽ ഓഫ് അസിസ്റ്റഡ് റീപ്രൊഡക്ഷൻ ആൻഡ് ജനറ്റിക്സ് - പ്രതിമാസം പ്രസിദ്ധീകരിക്കുന്നു; 1992-ന് മുമ്പ് ഇൻ വിട്രോ ഫെർട്ടിലൈസേഷൻ ആൻഡ് എംബ്രിയോ ട്രാൻസ്ഫർ എന്ന ജേണൽ ആയി പ്രസിദ്ധീകരിച്ചു വന്നിരുന്നു എത്തിക്‌സ് കമ്മിറ്റി റിപ്പോർട്ടുകളും പ്രസ്താവനകളും - മെഡിക്കൽ പ്രാക്ടീഷണർമാർക്കുള്ള മാർഗ്ഗനിർദ്ദേശങ്ങൾ പ്രസിദ്ധീകരിച്ച എത്തിക്‌സ് കമ്മിറ്റിയാണ് പുനരുൽപാദനത്തിലെ നൈതിക പ്രശ്‌നങ്ങൾ അഭിസംബോധന ചെയ്യുന്നത്.
പ്രാക്ടീസ് കമ്മിറ്റി മാർഗ്ഗനിർദ്ദേശങ്ങൾ - മെഡിക്കൽ സ്റ്റാൻഡേർഡ്, വിദ്യാഭ്യാസ ബുള്ളറ്റിനുകൾ എന്നിവയെ കുറിച്ചുള്ള സമവായ അഭിപ്രായങ്ങൾ പ്രാക്ടീസ് കമ്മിറ്റി സംഗ്രഹിക്കുന്നു.
എഎസ്ആർഎം പേഷ്യന്റ് എജ്യുക്കേഷൻ കമ്മിറ്റിയുടെയും പബ്ലിക്കേഷൻസ് കമ്മിറ്റിയുടെയും നേതൃത്വത്തിൽ തയ്യാറാക്കിയ പേഷ്യന്റ് എഡ്യൂക്കേഷൻ ഫാക്റ്റ് ഷീറ്റുകളും ബുക്ക്‌ലെറ്റുകളും.
ഇതും കാണുക യൂറോപ്യൻ സൊസൈറ്റി ഓഫ് ഹ്യൂമൻ റീപ്രൊഡക്ഷൻ ആൻഡ് എംബ്രിയോളജി ഹ്യൂമൻ ഫെർട്ടിലൈസേഷൻ ആൻഡ് എംബ്രിയോളജി അതോറിറ്റി അസിസ്റ്റഡ് ഹ്യൂമൻ റീപ്രൊഡക്ഷൻ കാനഡ അവലംബം പുറം കണ്ണികൾ ASRM ഹോം പേജ് ഫെർട്ടിലിറ്റിയും വന്ധ്യതയും ജേണൽ ഓഫ് അസിസ്റ്റഡ് റീപ്രൊഡക്ഷൻ ആൻഡ് ജനറ്റിക്സ് ReproductiveFacts.org - ASRM രോഗികളുടെ വിദ്യാഭ്യാസ പോർട്ടൽ
അമേരിക്കൻ ഹെറിങ് ഗൾ ഇംഗ്ലീഷ് വിലാസം https://ml.wikipedia.org/wiki/American_herring_gull
വടക്കേ അമേരിക്കയിൽ കണ്ടുവരുന്ന കടൽക്കാക്കയാണ് അമേരിക്കൻ ഹെറിങ് ഗൾ .
വെളുത്ത നിറമുള്ള ഇവയുടെ ചിറകുകളും പിൻഭാഗവും ചാരനിറത്തിലാണ്.
ചിറകിന്നറ്റത്തായി കറുപ്പിൽ വെളുത്ത പുള്ളികളുമുണ്ട്.
കാലുകൾക്ക് പിങ്ക് നിറമാണ്.
കടൽത്തീരങ്ങളിലും പുഴകളിലും തടാകങ്ങളിലുമാണ് ഇവയെ കാണാറുള്ളത്.
ജലസാന്നിധ്യമുള്ള സ്ഥലങ്ങൾക്ക് സമീപമായാണ് ഇവ കൂടുണ്ടാക്കുക.
ഞണ്ട് , ചെറിയ കടൽജീവികൾ, മത്സ്യങ്ങൾ , ഷഡ്പദങ്ങൾ തുടങ്ങിയവയാണ് ഹെറിങ് ഗളിന്റെ പ്രധാന ആഹാരങ്ങൾ.
അവലംബം External links American Herring Gull എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Larus smithsonianus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Gull Identification Website: Herring Gull ( smithsonianus ) Martin Reid's Gull Website: American Herring Gull photos
അമേറ്റിന
വടക്കുകിഴക്കൻ മൊസാംബിക്കി ൽ മൊസാംബിക്കിൽ ക്യാബോ ദെൽഗാഡോ  പ്രവിശ്യയിൽ അൻ കുവാബെ ജില്ലയിലെ ഒരു ഗ്രാമമാണ് അമെതിന .
പരാമർശങ്ങൾ പുറംകണ്ണികൾ Maplandia.com- ലെ ഉപഗ്രഹ മാപ്പ്
അമേലിയ എഡിത്ത് ഹഡിൽ‌സ്റ്റൺ ബാർ ഇംഗ്ലീഷ് വിലാസം https://ml.wikipedia.org/wiki/Amelia_Edith_Huddleston_Barr
അമേലിയ എഡിത്ത് ഹഡിൽ‌സ്റ്റൺ ബാർ (ജീവിതകാലം: മാർച്ച് 29, 1831 - മാർച്ച് 10, 1919) ഒരു ബ്രിട്ടീഷ് നോവലിസ്റ്റും അദ്ധ്യാപികയുമായിരുന്നു.
ദുഃഖത്തിന്റെ സമ്മർദ്ദത്തിലായിരുന്നിട്ടും ലോകത്തെ കീഴടക്കി വിജയിപ്പിക്കാനുള്ള ഒരു വനിതയുടെ കഴിവിന്റെ നേർചിത്രമാണ് അവരുടെ ജീവിതം.
അവരുടെ കഥകളിലെ മിക്ക പശ്ചാത്തലങ്ങളും സ്കോട്ട്ലൻഡും ഇംഗ്ലണ്ടുമാണ് .
അവരുടെ കൌമാരകാലത്തെ ചുറ്റുപാടുകളെക്കുറിച്ചുള്ള ഓർമ്മകളിൽ നിന്നുള്ളതാണ് കഥകളിലെ രംഗങ്ങൾ.
ജാൻ വെഡ്ഡേർസ് വൈഫ്, ദ ബോർഡർ ഷെപ്പേർഡ്സ്, ഫീറ്റ് ഓഫ് ക്ലേ, ഫ്രണ്ട് ഒലീവിയ, ദ ബോ ഓഫ് ഓറഞ്ച് റിബൺ, റിമമ്പർ ദ അലാമോ, ഷി ലവ്ഡ് എ സെയിലർ, എ ഡോട്ടർ ഓഫ് ഫൈഫ്, ദ സ്ക്വയർ ഓഫ് സാൻ‌ഡാൽ സൈഡ്, പോൾ ആന്റ് ക്രിസ്റ്റീന, മാസ്റ്റർ ഓഫ് ഹിസ് ഫേറ്റ്, ദി ഹൌസ്ഹോൾഡ് ഓഫ് മക്നീൽ, ദി ലാസ്റ്റ് ഓഫ് ദ മക്കാലിസ്റ്റേഴ്സ്, ബിറ്റ്വീൻ ടു ലവ്സ്, എ സിസ്റ്റർ ടു ഏസാവ്, എ റോസ് ഓഫ് എ ഹൻഡ്രഡ് ലീവ്സ്, എ സിംഗർ ഫ്രം ദ സീ, ദ ബീഡ്സ് ഓഫ് ടാസ്മർ, ദ ഹല്ലാം സക്സഷൻ, ദ ലോൺ ഹൌസ്, ക്രിസ്റ്റഫർ ആന്റ് അദർ സ്റ്റോറീസ്, ദി ലോസ്റ്റ് സിൽവർ ഓഫ് ബ്രിഫോൾട്ട് എന്നിവ അവരുടെ കൃതികളിൽ ഉൾപ്പെടുന്നു.